b"\n_START_ARTICLE_\nRocher du D\xc3\xa9barquement\n_START_PARAGRAPH_\nRocher du D\xc3\xa9barquement er en isfri klippe\xc3\xb8y som markerer den nordlige utstrekningen av \xc3\xaeles Dumoulin og den nordvestre utstrekningen av Archipel de Pointe-G\xc3\xa9ologie i Terre Ad\xc3\xa9lie, Frankrikes territorialkrev i Antarktis._NEWLINE_Den franske antarktisekspedisjonen 1837\xe2\x80\x9340 under kaptein Jules Dumont d'Urville gjennomf\xc3\xb8rte en ilandstigning p\xc3\xa5 vestsiden av den h\xc3\xb8yeste av de vestligste holmene i dette omr\xc3\xa5det i januar 1840 og ga den navnet Rocher du D\xc3\xa9barquement, \xc2\xabIlandstigningsklippen\xc2\xbb. Sikker identifisering av denne klippen har ikke v\xc3\xa6rt mulig, men p\xc3\xa5 bakgrunn av flyfotografier tatt av Operation Highjump i 1946\xe2\x80\x9347 og unders\xc3\xb8kelser og geologiske studier gjennomf\xc3\xb8rt av en fransk ekspedisjon i perioden 1950\xe2\x80\x9352, er Rocher du D\xc3\xa9barquement sannsynligvis identisk med ilandstigningsstedet til d'Urville._NEWLINE_Rocher du D\xc3\xa9barquement ble i 2006 oppf\xc3\xb8rt p\xc3\xa5 lista over historiske steder og kulturminner i Antarktis."